
* Скелетите можат да бидат неверојатно флексибилни, но потребни се мускули за да ги придвижат.
* Мускулите се прицврстуваат на коските со тетивите и им помагаат да се движат.
* Ние имаме мускули низ целото тело.  
  На сликата е прикажано каде се наоѓаат главните мускули.  
  
* Раката има два главни мускула, бицепс и трицепс.Тие функционираат заедно за да можеме да ја придвижиме раката.
* Кога раката ја држиме испружена покрај телото, бицепсот е олабавен и е подолг и потенок, а трицепсот се собира и е пократок и подебел. Кога раката е свиткана, мускулите изгледаат поинаку. Бицепсот е пократок и подебел, а трицепсот е подолг и потенок.



* Истражување: Што се случува со бицепсот кога ќе ја свиткаме раката?
* Испружи ја левата рака надолу. Со десната рака пронајди го бицепсот на предната страна од левата рака . Полека свиткај ја левата рака и почувствувај што ќе се случи со бицепсот.
* Од ова можеме да заклучиме дека мускулите треба да **работат во парови** за да го поместат зглобот, односно за да се помести зглобот, еден мускул се контрахира(собира), додека другиот мускул се опушта и станува подолг.
* За што ги користи човекот мускулите?

Човекот ги користи мускулите за различни активности, како на пример:одење, трчање, зборување, пливање, јадење, возење велосипед...



АКТИВ НА НАСТАВНИЦИ ОД ЧЕТВРТО ОДДЕЛЕНИЕ

ООУ “КИРО ГЛИГОРОВ“ ЦЕНТАР.СКОПЈЕ

<https://www.youtube.com/watch?v=arrW5B7uLrw&feature=youtu.be>

<https://www.youtube.com/watch?v=OSsntU6sTWI>